Styrkeløft under Stillehavslekene 1995. Styrkeløft var en av flere sporter som var med i de tiende stillehavslekene som ble arrangert i Papeete i Fransk Polynesia i perioden 25. august til 5. september 1995. Det var første gangen som styrkeløft var med på programmet under stillehavslekene. Det ble konkurrert i ti vektklasser, kun for menn. Papua Ny-Guinea ble beste nasjon med fem gullmedaljer foran Tonga med to.